יחסי הולנד – ניו זילנד

יחסי הולנד–ניו זילנד הם היחסים הרשמיים בין ממלכת הולנד לניו זילנד. ניו זילנד מחזיקה בהולנד שגרירות בהאג. הולנד מחזיקה בניו זילנד שגרירות בוולינגטון. השגריר בהולנד מוסמך במקביל לדנמרק, פינלנד, איסלנד ונורווגיה. גם ניו זילנד וגם הולנד הן מונרכיות חוקתיות. הם חולקים עמדות וערכים חברתיים דומים מאוד ויש להם היסטוריה משמעותית של עבודה משותפת בנושאים בעלי חשיבות בינלאומית. לעיתים קרובות הם משתפים פעולה באופן הדוק בפורומים רב-צדדיים. בישיבות בינלאומיות רבות המשלחת ההולנדית מתיישבת מיד לצד המשלחת הניו זילנדית. קיים גם שיתוף פעולה אקדמי ומחקרי חזק בין אוניברסיטת ווגינגן בהולנד לאוניברסיטת מאסי בניו זילנד. הקשרים התרבותיים בין שתי המדינות שופרו בשנת 2010, כאשר "Te Hono ki Aotearoa", וואקה טאואה, הוענק בהשאלה קבועה למוזיאון הלאומי לאתנולוגיה ההולנדית בליידן. יתר על כן, 256 אנשי אוויר ניו זילנדים שנהרגו במלחמת העולם השנייה טמונים בהולנד, ב-85 בתי קברות שונים. בשנת 2003 הושלם העתק בגודל מלא של טחנת רוח הולנדית, שנקראה "דה מולן", ונפתח בפוקסטון שבניו זילנד. האירופאי הראשון שהגיע לניו זילנד היה מגלה הארצות ההולנדי אבל טסמן, שהגיע אל צפון מערב האי הדרומי ב־1642. טסמן העניק למקום את השם "Staten Landt" מתוך מחשבה מוטעית כי מדובר במסת יבשה, המחוברת למקום בעל שם זהה (כיום "Isla de los Estados") אל מול חופי ארץ האש שבדרום אמריקה. טסמן ניסה לעגון באי, אך הותקף על ידי הילידים המאורים ונאלץ לסגת. ב-1645, משעמדו על טעותו של טסמן, העניקו קרטוגרפים הולנדים למקום את השם נובה זילנדיה, על שם מחוז זיילנד שבהולנד. ב-1769 הגיע מגלה הארצות הבריטי ג'יימס קוק אל האיים ומיפה אותם. קוק הסב לאנגלית את שמו ההולנדי של המקום, והעניק לאיים את שמם המודרני: ניו זילנד. לאחר שהוקמה ניו זילנד כמדינה בשנת 1840 היחסים בין שתי מדינות היו טובים. היחסים שופרו משמעותית עם הגירה של מספר גדול של הולנדים לניו זילנד לאחר מלחמת העולם השנייה. לפני מלחמת העולם השנייה היו בניו זילנד רק 128 אנשים ילידי הולנד, כולל חריט ואן אש (סבו של הנרי פיט דרורי ואן אש) שהקים את מכללת ואן אש ופטרוס ואן דר ולדן. ראש הממשלה השמיני של ניו זילנד, ג'וליוס ווגל, היה בנו של הולנדי. כתוצאה ממשא ומתן בין ממשלת הולנד לניו זילנד נחתם הסכם הגירה באוקטובר 1950. כתוצאה מכך הגיעו אלפי מהגרים הולנדים לניו זילנד בשנים שלאחר מכן. השיא בין השנים 1951–1954, עם 10,583 מהגרים. בשנת 1968 הם הקימו את הקבוצה הגדולה ביותר של קבוצות מהגרים שאינן בריטיות. מפקד האוכלוסין 2013 מראה כי 28,503 אנשים זיהו את הקבוצה האתנית שלהם כהולנדים. שגרירות הולנד בוולינגטון העריכה כי יש כ-45,000 אזרחים הולנדים המתגוררים בניו זילנד. מספר זה כולל אנשים בעלי אזרחות ניו זילנדית והולנדית כפולה. כיום יותר מ-150,000 תושבי ניו זילנד טוענים למורשת הולנדית. בהולנד יש גם קהילה ניכרת של יוצאי ניו זילנד. ניו זילנד מחזיקה שגריר תושב בהולנד מאז 1967, וראש משלחת תושב מאז 1950. הולנד היא יעד יצוא חשוב לסחורות של ניו זילנד ומקור השקעה משמעותי. בשנת 2017 הייתה הולנד שותפת המסחר הרביעית בגודלה באיחוד האירופי. פונטרה ומיינפרייט בחרו שניהם למקם את המטה האירופי שלהם בהולנד. בשנת 2017, ניו זילנד ייצאה בשווי 874 מיליון דולר להולנד וייבאה בשווי 571 מיליון דולר. מוצרי היצוא המובילים הם בשר כבשים, מוצרי חלב ואלומיניום לא מחושל. מוצרי היבוא המובילים הם מכונות, טבק והכנת מזון. 5–10 בפברואר 1951: ראש הממשלה וילם דריס 17–20 במאי 1953: ראש הממשלה וילם דריס 20–23 בינואר 1955: ראש הממשלה וילם דריס (לא רשמי) פברואר 2014: פרנס טימרמנס, שר לענייני חוץ אפריל 2015: הגנרל טום מידנדורפ, ראש ההגנה נובמבר 2016: שר החוץ ברט קנדרס, השר לענייני כלכלה הנק קמפ ומשלחת סחר (עם המלך וילם אלכסנדר והמלכה מקסימה) ביאטריקס, מלכת הולנד מרץ 1992 וילם-אלכסנדר, מלך הולנד ומקסימה, מלכת הולנד נובמבר 2006 (כנסיך ונסיכה) 7–9 בנובמבר 2016 - וולינגטון, כרייסטצ'רץ' וזאוקלנד מרץ 2018: אנדרו ליטל, שר המשפטים אפריל 2018: חברי הפרלמנט איימי אדמס, ז'אקי דין וקנוואלג'יט סינג בקשי מדיה וקבצים בנושא יחסי הולנד – ניו זילנד בוויקישיתוף "The Netherlands/New Zealand Relations – History Bilateral Linkages". Embassy of the Netherlands in Wellington. אורכב מ-המקור ב-25 במאי 2010. נבדק ב-28 במרץ 2019. {{cite web}}: (עזרה) Our relationship with the Netherland McKinnon, Malcolm (בנובמבר 2009). "Place names – Naming the country and the main islands". Te Ara: The Encyclopedia of New Zealand. נבדק ב-28 במרץ 2019. {{cite web}}: (עזרה) The invisible immigrants "Dutch Migration after 1945". Te Ara – the Encyclopedia of New Zealand. 4 במרץ 2009. נבדק ב-28 במרץ 2019. {{cite web}}: (עזרה) "Ethnic group (detailed single and combination) by age group and sex, for the census usually resident population count, 2013 (RC, TA)". Statistics New Zealand. נבדק ב-28 במרץ 2019. {{cite web}}: (עזרה) Visits By Foreign Leaders of New Zealand Dutch royals to visit New Zealand